armvectores/hy_wikipedia_2023 huggingface dataset:
Արմեն Նազարյան (ըմբշամարտիկ)

Վերտողային տեքստ
 Անվան այլ կիրառումների համար տե՛ս՝ Արմեն Նազարյան (այլ կիրառումներ)Արմեն Լյուդվիգի Նազարյան (մարտի 9, 1974(1974-03-09), Մասիս, Հայկական ԽՍՀ, ԽՍՀՄ), հայ նախկին հունահռոմեական ոճի ըմբշամարտիկ, Եվրոպայի վեցակի (1994, 1995, 1998, 1999, 2002, 2003 թթ.), աշխարհի եռակի (2002, 2003, 2005 թթ.) և օլիմպիական խաղերի կրկնակի (1996, 2000 թթ.) չեմպիոն, սպորտի վաստակավոր վարպետ, ՖԻԼԱ-ի փառքի սրահի անդամ։
Համարվում է անկախ Հայաստանի առաջին օլիմպիական ոսկե մեդալակիրը, ով 1996 թ. Ատլանտայի ամառային օլիմպիական խաղերում ներկայացնելով Հայաստանի Հանրապետությունը, նվաճում է ոսկե մեդալ` հունահռոմեական ըմբշամարտի տղամարդկանց մինչև 52 կգ քաշային կարգում։
Դրանից հետո Նազարյանը տեղափոխվում է Բուլղարիա և այնտեղ 1997 թ. ստանում քաղաքացիություն։ Հանդես գալով Բուլղարիայի դրոշի ներքո, Նազարյանը կարողանում է կրկին օլիմպիական ոսկե մեդալակիր դառնալ Սիդնեյի 2000 թ. օլիմպիական խաղերում։
Ունի նաև մեկ օլիմպիական բրոնզե մեդալ (Աթենք 2004 թ.)։
Ըմբշամարտի միջազգային ֆեդերացիան՝ ՖԻԼԱ-ն, Արմեն Նազարյանին երկու անգամ (1996 և 2003 թվականներին) հռչակել է «Տարվա լավագույն ըմբիշ»։
2015 թ. սեպտեմբերի 24-ին ՀՀ Նախագահի հրամանագրով պարգևատրվել է Երախտագիտության մեդալով։


== Արտաքին հղումներ ==
ՖԻԼԱ-ի փառքի սրահի էջը Archived 2009-04-13 at the Wayback Machine.
http://www.nazaryan.net/ Արմեն Նազարյան (ըմբշամարտիկ). պաշտոնական կայք


== Ծանոթագրություններ ==
Քարաձորի պատմության և մշակույթի անշարժ հուշարձանների ցանկ (Լոռու մարզ)

Այս հոդվածը ներկայացնում է Լոռու մարզի Քարաձոր գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 7 հուշարձան (6 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Սուչժոու (այլ կիրառումներ)

Սուչժոու, կարող է վերաբերել՝

Սուչժոու - քաղաք Չինաստանում, Յզյանսու նահանգում, Չինական մեծ ջրանցքի ափին
Սուչժոու - քաղաքային շրջան Չինաստանի Անհոյ պրովինցիայում
Ժույագե

Ժույագե (ֆր.՝ Juillaguet), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 133 մարդ, բնակչության խտությունը` 18.29 մարդ/կմ²։ Բնակավայրը զբաղեցնում է 7.27 կմ² տարածք։
2016 թվականի հունվարից Շարման և Շավնա համայնքների հետ միասին հանդիսանում է Բոնե լա Տուդ համայնքի մաս։


== Աշխարհագրություն ==
Գտնվում է Փարիզ քաղաքից 410 կմ հարավ-արևմուտք, Պուատիե քաղաքից` 125 կմ հարավ, Անգուլեմ քաղաքից` 20 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 84 աշխատունակ (15-64 տարեկան) բնակիչ, որոնցից ակտիվ էին 62-ը, իսկ ոչ ակտիվները` 22։ Ակտիվության ցուցանիշը կազմում է 73,8 %։ 62 աշխատունակ մարդկանցից աշխատել է 60 անձ (31 տղամարդ և 29 կին)։ Գործազուրկ են եղել 2 անձ (2 տղամարդ և 0 կին)։ 22 անաշխատունակներից 2-ը եղել են աշակերտներ կամ ուսանողներ, 14-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ցիգանովկա (գյուղ, Ռոսլավլսկի շրջան)

Անվան այլ կիրառումների համար տե՛ս՝ ՑիգանովկաՑիգանովկա (ռուս.՝ Цыгановка), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լուկիոս Կալպուրնիոս Պիզոն (27 թ. կոնսուլ)

Այս անունը ունի նաև այլ նշանակություններ` տես նաև Լուկիոս Կալպուրնիոս Պիզոն
Լուկիոս Կալպուրնիոս Պիզոն (մոտ մ.թ.ա. 15 թ. - 27 թ. հետո), Հռոմեական հանրապետության կոնսուլ 27 թ.-ին։ Նա մ.թ.ա. 7 թ.-ի կոնսուլ Գնեոս Կալպուրնիոս Պիզոնի և անհայտ հռոմեացի կնոջ որդին էր։ Ամուսնացել է մ.թ.ա. 14 թ. կոնսուլ Մարկոս Լիցինիոս Կրասսոս Դիվեսի դստեր՝ Լիցինայի հետ։ Նրա օրոք երկրորդ կոնսուլը եղել է Մարկոս Լիցինիոս Կրասսոս Ֆրուգին` նրա աներորդին։ Լուկիոսը մահացել է իր կոնսուլությունից հետո անհայտ տարուն։ Նրա որդին` Գայոս Կալպուրնիոս Պիզոնը ղեկավարել է Պիզոնյան դավադրությունը 65 թ.-ին։
Աղուլուճ

Աղուլուճ, գյուղ Օսմանյան կայսրությունում, Տրապիզոնի վիլայեթի Չարշամբայի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր
Բենեֆիս

Բենեֆիս, (ֆր.՝ benefice՝ օգուտ, շահ), ներկայացում, որի հասույթը լրիվ կամ մասամբ (կիսաբենեֆիս) հատկացվում էր մեկ կամ մի քանի դերասանների՝ բենեֆիցիանտների։ Առաջին բենեֆիսները կատարվել են Ֆրանսիայում 1735 թվականին, Ռուսաստանում՝ 1783 թվականից։ Բենեֆիցիանտն ինքն էր ընտրում բենեֆիսային պիեսը՝ հաջողություն ունեցած իր դերակատարումը և ներկայացման շահութաբերությունը նկատի առնելով։ Խորհրդային Միությունում վերացվել է 1925 թվականից։


== Ծանոթագրություններ ==
(2939) Կոկոնիո

(2939) Կոկոնիո (անգլ.՝ Coconino), աստերոիդ աստերոիդների հիմնական գոտում։ Հայտնաբերվել է 1982 թվականի փետրվարի 21-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,439598 ա. մ., առավելագույնը մոտենում է 2,0399 ա. մ. հեռավորության վրա և հեռանում 2,8393 ա. մ.։ Արեգակի շուրջ մեկ ամբողջական պտույտ է կատարում 1391,8 երկրային օրվա ընթացքում, իր ուղեծրով շարժվելով միջինում 0,258658 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,95° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2939) Կոկոնիո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Միխայլովկա (գյուղ, Ասկինսկի շրջան)

Անվան այլ կիրառումների համար տե՛ս՝ ՄիխայլովկաՄիխայլովկա (ռուս.՝ Михайловка, բաշկիրերեն՝ Михайловка), գյուղ Ռուսաստանի Բաշկորտոստան հանրապետության Ասկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 32 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խոտալյուր

Խոտալյուր, թիթեռնածաղկավոր խոտաբույսերից հատուկ մշակմամբ ստացված կեր։ Խոտաբույսի կանաչ զանգվածը հնձում են, համաչափ և արագ չորացնում ծածկի տակ, աղում, լցնում պարկերը և պահեստավորում մութ ու չոր շենքերում։ Խոտն աղում են կերամանրիչ մեքենայով։ Խոտալյուրը հարուստ է վիտամիններով, պրոտեինով և հանքային նյութերով։ Լավագույն խոտալյուր ստացվում է առվույտից, կորնգանից, երեքնուկից։ Վիտամինները և մյուս սննդանյութերը խոտի մեջ պահպանելու համար պատրաստում են նաև կանաչ խոտալյուր, որն ավելի սննդարար է և համակցված կերի բաղադրամասերից է։ Կանաչ խոտալյուրը, պատրաստում են դաշտում հատուկ ագրեգատներով, որոնք կանաչը հնձում, միաժամանակ օդի տաք հոսանքով չորացնում, ապա մանրացնում են։
Վառբոլա

Վառբոլա (էստ․՝ Varbola), գյուղ Էստոնիայի Ռապլամաա նահանգի Մյառյամաա շրջանում։
2011 թվականի տվյալներով գյուղում բնակվում էր 249 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Իվանովո Սելիշչե (գյուղ, Գլոբինոյի շրջան)

Իվանովո Սելիշչե (ուկրաիներեն՝ Іванове Селище), գյուղ Ուկրաինայի Պոլտավայի մարզի Գլոբինոյի շրջանում։ Բնակավայրը նախկինում նաև անվանվել է Իվանովկա։ Հիմնադրվել է 1709 թվականին։
2001 թվականի տվյալներով Իվանովո Սելիշչե գյուղում բնակվում էր 715 մարդ։ Բնակավայրը զբաղեցնում է 3227 կմ² տարածք։ Բնակչության խտությունը կազմում էր 221,57 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(301) Բավարիա

(301) Բավարիա (անգլ.՝ Bavaria), աստերոիդ աստերոիդների հիմնական գոտում։ Հայտնաբերվել է 1890 թվականի նոյեմբերի 16-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 2,728099 ա. մ., առավելագույնը մոտենում է 2,5514 ա. մ. հեռավորության վրա և հեռանում 2,9048 ա. մ., իսկ Երկրի ուղեծրին Բավարիա աստերոիդը նվազագույնը մոտենում է 1,5401 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1645,84 երկրային օրվա ընթացքում, իր ուղեծրով շարժվելով միջինում 0,218733 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,89° անկյուն։
Բավարիա աստերոիդը պատկանում է Լիբերատրիքսի աստերոիդների ընտանիքին, որը տեղաբաշխված է հիմնական աստերոիդների գոտում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(301) Բավարիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կրուչա (գյուղ, Ուգրանսկի շրջան)

Անվան այլ կիրառումների համար տե՛ս՝ Կրուչա (այլ կիրառումներ)Կրուչա (ռուս.՝ Круча), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հենրիկ Մալյան

Անվան այլ կիրառումների համար տե՛ս՝ Մալյան (այլ կիրառումներ)Հենրիկ Սուրենի Մալյան (սեպտեմբերի 30, 1925(1925-09-30), Թելավ, Թիֆլիսի նահանգ - մարտի 14, 1988(1988-03-14), Երևան, Հայկական ԽՍՀ, ԽՍՀՄ), հայ նշանավոր կինոռեժիսոր, թատերական ռեժիսոր, սցենարիստ, թատերական ուսուցիչ, ՀԽՍՀ ժողովրդական արտիստ (1977), ԽՍՀՄ ժողովրդական արտիստ (1982)։ Պետական մրցանակի դափնեկիր։
ԽՍՀՄ ժողովրդական արտիստ Դավիթ Մալյանի (1904-1976) եղբոր որդին, բեմադրիչ, ՀՀ արվեստի վաստակավոր գործիչ Նարինե Մալյանի հայրը։


== Կենսագրություն ==
Հենրիկ Մալյանը ծնվել է 1925 թվականին Թելավիում։ 1942-1945 թվականներին աշխատել է Թբիլիսիի ավիագործարանում որպես գծագրիչ, փականագործ։ 1945-1951 թվականներին սովորել է Երևանի գեղարվեստա-թատերական ինստիտուտի ռեժիսորական բաժնում՝ Լևոն Քալանթարի արվեստանոցում։ 1953 թվականին ավարտել է Ա. Լունաչարսկու անվան պետական ​​թատերական արվեստի ինստիտուտի (ГИТИС) ռեժիսուրական ընդլայնված դասընթացները։ 1951-1954 թվականներին աշխատել է որպես ռեժիսոր Հայաստանի տարբեր թատրոններում (Արտաշատ, Կիրովական, Ղափան) և հեռուստատեսությունում։ 1954 թվականից՝ ռեժիսորի օգնական, այնուհետև ռեժիսոր Հայֆիլմ-ում։ 1961-1962 թվականներին «Մոսֆիլմ» կինոստուդիայում ստաժավորում է անցել ռեժիսորներ Կալատոզովի և Բոնդարչուկի մոտ։ 1980 թվականին Հայֆիլմին առընթեր հիմնադրեց «Մալյան թատրոն-ստուդիա»։ Առաջին բեմադրությունը Վ․ Սարոյանի պատմվածքի հիման վրա «Իմ հայրենիքի խրատական հեքիաթները» ներկայացումն էր։

1982 թվականից դասավանդում էր Երևանի պետական գեղարվեստա-թատերական ինստիտուտում, պրոֆեսոր։ 1971–1988 թվականներին դասավանդել է Երևանի Խաչատուր Աբովյանի անվան մանկավարժական ինստիտուտում, 1975–1988 թվականներին եղել է ռեժիսուրայի և դերասանի վարպետության ամբիոնի վարիչ։
1980 թվականին Երևանում հիմնել է կինոդերասանի թատրոնը, որը 1988 թվականից անվանակոչվել է նրա անունով։
Եղել է դերասան, ռեժիսոր, ԽՍՀՄ ժողովրդական արտիստ Դավիթ Մալյանի (1904-1976) եղբոր որդին, բեմադրիչ, ՀՀ արվեստի վաստակավոր գործիչ Նարինե Մալյանի հայրը։
Մահացել է 1988 թվականի մարտի 14-ին Երևանում։ Թաղված է Թոխմախի գերեզմանոցում։


== Պարգևներ և կոչումներ ==
ՀԽՍՀ ժողովրդական արտիստ (1977)
ԽՍՀՄ ժողովրդական արտիստ (1982)
ՀԽՍՀ պետական մրցանակ (1975)
«Պատվո նշան» շքանշան
Երկրորդ մրցանակ Համամիութենական կինոփառատոնում «Եռանկյունի» ֆիլմի համար (1968, Լենինգրադ)
«Մեծ Պրոմեթևս» գլխավոր մրցանակ, առաջին աստիճանի դիպլոմ Անդրկովկասի և Ուկրաինայի կինոփառատոնում Եռանկյունի ֆիլմի համար (1968)
Սան Ռեմոյի հեղինակային ֆիլմերի միջազգային կինոփառատոնում մրցանակ «Մենք ենք, մեր սարերը» ֆիլմի համար (1976, Իտալիա)
Գլխավոր մրցանակ Համամիութենական կինոփառատոնում Նահապետ ֆիլմի համար (1978, Երևան)
Մրցանակ լավագույն ռեժիսուրայի համար՝ «Կտոր մը Երկինք» ֆիլմի համար (1981, Վիլնյուս)


== Երկեր ==
Երկխոսություն երրորդի համար, Երևան, 1997։


== Գրականություն ==
Մաթևոսյան Ռ., Հենրիկ Մալյան, Երևան, 1980։


== Ֆիլմագրություն ==


=== Ռեժիսոր ===


=== Սցենարիստ ===


== Երկեր ==
Հենրիկ Մալեան. «Երկխոսություն երրորդի համար. հուշերի գիրք», խմբագիր՝ Հրաչուհի Տատուրյան, (առաջին հրատ. Երևան, «Նաիրի», 1997 թվական, երկրորդը - 2010 թվական)


== Տես նաև ==
Հենրիկ Մալյանի անվան թատրոն


== Ծանոթագրություններ ==


== Արտաքին հղումներ ==

Հենրիկ Մալյանի մասին anunner.com կայքում
Լուժկի (գյուղ, Միխայլովսկի շրջան)

Անվան այլ կիրառումների համար տե՛ս՝ ԼուժկիԼուժկի (ռուս.՝ Лужки), գյուղ Ռուսաստանի, Ռյազանի մարզի Միխայլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 61 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լաքլան Ուոթսոն

Լաքլան Ուոթսոն, ի ծնե՝ Ռայլի Ուոթսոն (անգլ.՝ Riley Watson, ապրիլի 12, 2001(2001-04-12), Ռոլի, ԱՄՆ), ամերիկացի դերասան։ 2018 թվականին առաջնելույթել է Նեթֆլիքսի «Սաբրինայի սարսափազդու արկածները» սերիալում։ Ուոթսոնը Հոլիվուդի ոչ-բինարային ամենաերիտասարդ դերասաններից մեկն է։


== Վաղ տարիներ ==
Ուոթսոնը մեծացել է Հյուսիսային Կարոլինայի Ռոլի քաղաքում։ 2018 թվականին ստացել է ավագ դպրոցն ավարտելը հաստատող վկայական։


== Գործունեություն ==
Ուոթսոնը սկսել է «Burning Coal Theatre-ում դերեր մարմնավորել դեռևս մանուկ հասակից, որտեղ աշխատել էր նրա մայրը։ Նա բավականին նկատելի է դարձել «Եռանկյունի» թատրոնի բեմում, ինչի շնորհիվ նրան հաջողվել է էպիզոդիկ դերեր ստանալ «Նեշվիլ» և «Չափազանց գեղեցիկ» հեռուստատեսային շոուներում։ 2015 թվականին հանդես է եկել «Raleigh Little Theatre»-ում՝ ելույթ ունենալով Ուիլյամ Շեքսպիրի «Ոչնչից շատ աղմուկ» ներկայացման մեջ։
2016 թվականին Ուոթսոնը մշտական դեր է ստացել Նեթֆլիքսի «Սաբրինայի սարսափազդու արկածները» սերիալում՝ այնտեղ հայտնվելով համազգային քասթինգի միջոցով, որտեղ իր ձայնագրությունն ուղարկել էր ժապավենի վրա։ Ուոթսոնը մարմնավորել է Թեո Փաթնեմ (ավելի վաղ՝ «Սյուզի») անվամբ տրանսգենդեր տղայի։ Նա հայտարարել է, որ իր անձնական փորձն օգտագործել է կերպարը ձևավորելու և սյուժեն գրելու վրա ազդեցության համար՝ հանդիսատեսի արձագանքը հասկանալու համար։ Սերիալում առաջնելույթի ժամանակ Ուոթսոնը եղել է Հոլիվուդի ոչ-բինարային ամենաերիտասարդ դերասաններից մեկը։


== Անձնական կյանք ==
Ուոթսոնը ոչ-բինարային և պանսեքսուալ է, իր սեռը որոշելու համար չի գործածում դերանուններ։ Ծննդյան ժամանակ ունենալով իգական սեռ՝ նա կրծքի հեռացման վիրահատություն է կատարել։
Ֆեմինիստ է։
2018 թվականի նոյեմբերին Ուոթսոնը Նեթֆլիքսում ելույթ է ունեցել. «Ես ուզում եմ, որ դուք իմանաք. այն մասին, թե ինչպես լինել ոչ-բինարային», որտեղ իր սեռային նույնականությունը քննարկել է ոչ-բինարային այլ հայտնի մարդկանց՝ Ջեյքոբ Թոբիայի, Լիվ Հյուսոնի և Շիվա Ռայհանդանիի հետ։


== Ծանոթագրություններ ==
Բաղք

Բաղք՝ պատմական Հայաստանի Սյունիք նահանգի գավառներից։
Բաղքը 10-12-րդ դարերում ուներ ավելի մեծ տարածք, քան հնում։ Բաղքը սահմանափակված էր հարավից Կովսականով, արևմուտքից՝ Ձորքով և Ծղուկքով, հյուսիսից՝ Հաբանդով, իսկ արևելքից՝ Աղավնո (Հագարի) գետով։
Տաթևի վանքին տրվող հարկի հին ցուցակում Բաղքը բաժանված է երկու մասի՝ արևմտյան և արևելյան։ Նրա արևմտյան մասը կոչվում է «Բաղք գվառ», իսկ արևելյանը՝ «Միւս Բաղք», որը կոչվում էր նաև Քուշանիք։
Տաթևի եպիսկոպոսական թեմի հին հարկացուցակում Բաղքի տակ հիշատակված է 93 գյուղ։
Ուշ միջնադարում կոչվել է Չավնդուր։


== Տես նաև՝ ==
Տաթևի վանք


== Աղբյուրներ ==
Վալի (գյուղ, Վիժնիցայի շրջան)

Անվան այլ կիրառումների համար տե՛ս՝ Վալի (այլ կիրառումներ)Վալի (ուկրաիներեն՝ Вали), գյուղ Ուկրաինայի Չեռնովցիի մարզի Վիժնիցայի շրջանում։
2001 թվականի տվյալներով Վալի գյուղում բնակվում էր 972 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ասրիկ

Ասրիկ, գյուղ Շուշիի գավառում, իսկ ապա գյուղական համայնք Արցախի Հանրապետության Շահումյանի շրջանում։ Գտնվում է Ասրիկ գետի հովտում, անտառապատ վայրում, Մեծ Ալ լճից 40 կմ հյուսիս-արևելք։


== Պատմություն ==
Գյուղը հնում մտնում էր Արցախի Հարլանք-Վակունիք գավառի մեջ։
1990-ական թվականների Արցախյան ազատամարտից հետո գյուղը չի վերաբնակեցվել։


== Բնակչություն ==
1908 թվականին գյուղում բնակվում էր 255 անդրկովկասցի թաթար։


== Պատմամշակութային կառույցներ ==
Գյուղում նշմարվում էին զանազան հայկական հնություններ։


== Արտաքին հղումներ ==
Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.


== Ծանոթագրություններ ==
Էվերեստ (այլ կիրառումներ)

Էվերեստ (անգլ.՝ Everest)՝

Էվերեստ (անգլ.՝ Mount Everest), կամ Ջոմոլունգմա, - երկրագնդի ամենաբարձր գագաթը,
Էվերեստ ՖԱ - էկվադորյան ֆուտբոլային ակումբ Գուայակիայից։
«Էվերեստ» - ռեժիսոր Բալտազար Կորմակուրի ամերիկյան ֆիլմ-աղետը։
Everest - ծրագիր՝ նախատեսված համակարգչի ապարատային և ծրագրային տեղեկատվությունը դիտելու համար։
Everest Ascent - ZX Spectrum-ի համար խաղ։Էվերեստ - անգլիական ազգանուն, որը ծագում է նորմանդական Էվրյո քաղաքի անվանումից՝

Ջորջ Էվերեստ (անգլ.՝ Sir George Everest) (1790-1866) - վալյան աշխարհագրագետ։
Ուեսլի Էվերեստ (անգլ.՝ Wesley Everest) (1890-1919) - Առաջին համաշխարհային պատերազմի վետերան, «Աշխարհի արդյունաբերական աշխատողների» միության անդամ։
Ֆրենկ Էվերեստ (անգլ.՝ Frank Kendall Everest Jr.) (1920-2004) - ամերիկացի օդաձու-փորձարկող, Երկրորդ համաշխարհային պատերազմի մասնակից։


== Տես նաև ==
Էվերեստի համախտանիշ
Մայքլ Արդեն

Մայքլ Արդեն (անգլ.՝ Michael Arden, հոկտեմբերի 6, 1982(1982-10-06), Միդլենդ, Տեխաս, ԱՄՆ), ամերիկացի դերասան և երգիչ։


== Կենսագրություն ==
Մայքլը ծնվել է 1982 թվականի հոկտեմբերի 6-ին Միդլենդում։ 2001-2003 թվականներին սովորել է Նյու Յորքի Ջուլիարդ դպրոցում։ 2007 թվականին Բարբարա Սթրեյզանդի մոտ եղել է բեք-վոկալիստ Եվրոպական շրջագայության ժամանակ։ Բացի կինոնկարահանումներից, նա նաև խաղում է Բրոդվեյ թատրոնում։ 2011 թվականին խաղացել է գլխավոր չարագործի դերը «Սկզբնական կոդ»-ը ֆիլմում։ 2012-2014 թվականներին նկարահանվել է «Զայրույթի կառավարում» սերիալում։
2015-2016 թվականներին նկարահանվել է «Գարնանային զարթոնք» մյուզիքլում և իր դերի շնորհիվ ստացել «Ovation Awards», «Outer Critics Circle Award» մրցանակներին


== Ֆիլմագրություն ==


== Ծանոթագրություններ ==


== Արտաքին հղումներ ==
Մայքլ Արդեն (անգլ.) Internet Movie Database կայքում
Բարդուբան

Բարդուբան (վրաց.՝ ბარდუბანი), գյուղ Վրաստանում։ Գտնվում է Իմերեթի մարզի Թերջոլայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1113 մարդ։


== Ծանոթագրություններ ==
Բալիջնի

Բալիջնի, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ալոկ Նաթխ

Ալոկ Նաթխ (հինդի՝ आलोक नाथ, անգլ.՝ Alok Nath, հուլիսի 10, 1950(1950-07-10), Մումբայ, Հնդկաստան)՝ հնդկական կինոյի և հեռուստատեսության դերասան։


== Կենսագրություն ==
1982 թվականին Ալոկ Նաթխը դրվագային դեր է խաղացել «Գանդի» ֆիլմում»։ Սակայն, որպես դերասան նա հայտնի դարձավ հնդկական «Buniyaad» հեռուստասերիալում 1986 թվականին ունեցած դերի շնորհիվ։ Շուտով հաջորդեց և նրա առաջին դերասանական դեբյուտը կինոյի ֆիլմի« Kamagni» 1987 թվականին նա խաղացել է գլխավոր դերը խաղացող դերասան առաջին և վերջին անգամ ։
Հետագայում նա բազմաթիվ դերեր է խաղացել բարի և սիրող հոր կամ քեռու դերերում «Ես սիրեցի» 1989 թվականին, «Ով եմ ես քեզ համար» 1994 թվականին, «Մեզ չեք բաժանի» 1999 թվականին, «Նշանադրությունը» 2006 թվականին, «Woh Rehne Waali Mehlon Ki» 2005 թվականին, «Sapna Babul Ka...Bidaai» 2007 թվականին, «Ես մեծացել եմ այստեղ» 2009 թվականին, «Kuch Toh Log Kahenge» 2011 թվականին և այլ հեռուստասերիալներում։
Ալոկ Նաթայի համար ոչ բնորոշ դերերից կարելի է նշել քաղաքային տղայի դերը «Tara» - ում 1993 թվականին, ժամանակակից քաղաքային կնոջ մասին հնդկական առաջին հեռուստասերիալում, ինչպես նաև նրա կողմից «Shadyantra» 1990 թվականին, «Երգում, Ռադհա, երգում» 1992 թվականին, «Առանց քողարկման» 1998 թվականին ֆիլմերում խաղացած բացասական կերպարների դերը։


== Ֆիլմագրություն ==


== Արտաքին հղումներ ==


== Ծանոթագրություններ ==
Алок Натх в Indianetzone, the largest free encyclopedia on India with lakhs of articles.
Alok Nath by Iustinus Tim Avery. Cel Publishing, 2011. P 108. ISBN 6137220028, ISBN 9786137220023.
Լորենցեն

Լորենցեն (ֆր.՝ Lorentzen), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 215 մարդ, բնակչության խտությունը` 27.39 մարդ/կմ²։ Բնակավայրը զբաղեցնում է 7.85 կմ² տարածք։


== Աշխարհագրություն ==
Գտնվում է Փարիզ քաղաքից 360 կմ արևելք, Ստրասբուրգ քաղաքից` 60 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 138 աշխատունակ (15-64 տարեկան)  բնակիչ, որոնցից ակտիվ էին 102-ը, իսկ ոչ ակտիվները` 36։ Ակտիվության ցուցանիշը կազմում է 73,9 %։ 102 աշխատունակ մարդկանցից աշխատել է 87 անձ (52 տղամարդ և 35 կին)։ Գործազուրկ են եղել 15 անձ (4 տղամարդ և 11 կին)։ 36 անաշխատունակներից 1-ը եղել են աշակերտներ կամ ուսանողներ, 20-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Zakspeed 881

Բոլիդ Zakspeed 881 (անգլ.՝ Zakspeed 881), ի նախագծած մրցարշավային ավտոմեքենան է։ Ստեղծված է Ֆորմուլա 1 դասի աշխարհի չեմպիոնատների մրցավազքերին մասնակցելու համար։ Նախագծվել և ստեղծվել է 1988 թվականի մրցարշավին մասնակցելու համար։


== Ծանոթագրություններ ==
Իսետ (գետ)

Անվան այլ կիրառումների համար տե՛ս՝ Իսետ (այլ կիրառումներ)Իսետ (ռուս.՝ Исеть), գետ Ռուսաստանում (Սվերդլովսկի մարզ, Կուրգանսկի մարզ, Տյումենի մարզ)։


== Աշխարհագրություն ==
Իսետ գետը սկիզբ է առնում Իսետյան լիճից և թափվում է Տոբոլ գետ։ Գետը պատկանում է Կարայի ծովի ավազանին։ Ակունքը ծովի մակարդակից գտնվում է 250 մ բարձրության վրա։ Գետի ափին են գտնվում Պալկինո, Եկատերինբուրգ, Արամիլ, Կամենսկ-Ուրալսկի, Կատայսկ, Դալմատովո, Շադրինսկ, Իսետսկոե, Յար քաղաքները։


== Հիդրոգրաֆիա ==
Իսետ գետի երկարությունը կազմում է 606 կմ, ավազանի մակերեսը՝ 58900 կմ2 է։ Գետի ջրի ծախսը միջինում կազմում է 73,08 մ3։


== Վտակներ ==
Իսետ գետի վտակներն են Միաս, Սինարա, Տեչա գետերը։


== Տես նաև ==
Ակունք և Գետաբերան


== Արտաքին հղումներ ==
Իսետ գետի մասին Սովետական Մեծ Հանրագիտարանում
Ալեքսեյ Պավլովսկի

Ալեքսեյ Պավլովսկի (ռուս.՝ Алексей Викторович Павловский, դեկտեմբերի 16, 1962), ռուսական դիվանագետ։ Արտակարգ և լիազոր դեսպան։


== Կենսագրություն ==
Ավարտել է ԽՍՀՄ ԱԳՆ Մոսկվայի Միջազգային հարաբերությունների պետական ինստիտուտը (1985)։ Տիրապետում է անգլերեն, պարսկերեն և ֆրանսերեն լեզուներին։ Պատմական գիտությունների թեկնածու։ Դիվանագիտական գործունեությամբ սկսել է զբաղվել 1988 թվականից։

1988-1992 թվականներին՝ Աֆղանստանում ԽՍՀՄ դեսպանատան աշխատակից (1991 թվականից՝ Ռուսաստան)։
1993-1994 թվականներին՝ Ռուսաստանի ԱԳՆ Ասիայի երրորդ դեպարտամենտի երկրորդ քարտուղար։
1994-1995 թվականներին՝ Ռուսաստանի փոխարտգործնախարարի քարտուղարության երկրորդ քարտուղար
1995-1999 թվականներին՝ Նամիբիայում Ռուսաստանի դեսպանատան առաջին քարտուղարը։
1999-2003 թվականներին՝ ՌԴ ԱԳՆ ԱՊՀ երկրների առաջին դեպարտամենտի խորհրդական, բաժնի պետ։
2003-2006 թվականներին՝ Պորտուգալիայում Ռուսաստանի դեսպանատան դեսպանորդ, ավագ խորհրդական։
2006-2011 թվականներին՝ Ռուսաստանի ԱԳՆ ԱՊՀ երկրների չորրորդ դեպարտամենտի փոխտնօրեն։
2011-2019 թվականներին՝ Ռուսաստանի ԱԳՆ ԱՊՀ երկրների չորրորդ դեպարտամենտի տնօրեն։
2019 թվականի ապրիլի 3-ից՝ Ավստրալիայում Ռուսաստանի Դաշնության արտակարգ և լիազոր դեսպան։
2019 թվականի ապրիլի 11-ից՝ Ֆիջիում Ռուսաստանի Դաշնության արտակարգ և լիազոր դեսպան՝ համատեղության կարգով։
2019 թվականի հուլիսի 1-ից՝ Թուվալուում Ռուսաստանի Դաշնության արտակարգ և լիազոր դեսպան՝ համատեղության կարգով։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2009 թվականի հուլիսի 16)
1-ին դասի արտակարգ և լիազոր դեսպանորդ (2012 թվականի նոյեմբերի 7)
Արտակարգ և լիազոր դեսպան (2017 թվականի հուլիսի 10)


== Պարգևներ ==
Բարեկամության շքանշան (2019 թվականի հուլիսի 3)՝ Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա բարեխիղճ դիվանագիտական ծառայության համար։
«Մարտական ծառայություն» մեդալ։
Ռուսաստանի Դաշնության նախագահի շնորհակալությունը (2009 թվականի փետրվարի 6)՝ Ռուսաստանի Դաշնության արտաքին քաղաքական կուրսի իրականացման գործում ունեցած վաստակի և երկարամյա անբասիր դիվանագիտական ծառայության համար։


== Ծանոթագրություններ ==


== Արտաքին հղումներ ==
Կենսագրությունը vneshpol.ru կայքում
Մալխաս (Խամուրի գավառ)

Անվան այլ կիրառումների համար տե՛ս՝ Մալխաս (այլ կիրառումներ)Մալխաս, գյուղ Արևմտյան Հայաստանում, Էրզրումի վիլայեթի Խամուրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Մաի Տաի

Մաի տաի (անգլ.՝ Mai Tai)` ալկոհոլային կոկտեյլ։ Ստեղծվել է Կալիֆորնիա նահանգի Օկլենդ քաղաքում 1944 թվականին։


== Պատմություն ==
Կոկտեյլի ստեղծողները համարվում են «Polynesian-style» Ամերիկայի ռեսորանային ցանցերի ղեկավարները։ Համաձայն պատմության, կոկտեյլի անունը առաջացել է Տահիտիից ժամանած զբոսաշրջիկների շնորհիվ, ովքեր առաջին անգամ ճաշակելով այն, անվանել են «Mai tai roa ae»։
1987 թվականին Մաի Տաի կոկտեյլն ընդգրկվել է IBA կոկտեյլների հավաքածուի մեջ։


== Պատրաստումը ==
Կոկտեյլի դասական բաղադրատոմսըˋ

30 մլ ռոմ
30 մլ արևադարձային ռոմ
15 մլ անգույն նարնջագույն լիկյոր Curasao
15 մլ օրշադ օշարակ
10 մլ լայմի հյութԲաղադրիչները լցնում են բաժակի մեջ։ Կոկտեյլը սովորաբար լցնում են սառույցով լի բաժակի մեջ և զարդարում են անանուխի տերևներով։ Այս բաղադրիչները պետք է լցնել իրար վրա, լավ թափահարել։ Սովորաբար այն հյուրասիրում են սառույցով և զարդարված անանուխի ճյուղերով։


== Ծանոթագրություններ ==
Բրաժնիկի (գյուղ, Խարկովի շրջան)

Անվան այլ կիրառումների համար տե՛ս՝ ԲրաժնիկիԲրաժնիկի (ուկրաիներեն՝ Бражники), գյուղ Ուկրաինայի Խարկովի մարզի Խարկովի շրջանում։ Հիմնադրվել է 1778 թվականին։
2001 թվականի տվյալներով Բրաժնիկի գյուղում բնակվում էր 102 մարդ։ Բնակավայրը զբաղեցնում է 0,22 կմ² տարածք։ Բնակչության խտությունը կազմում էր 463,64 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ամառային օլիմպիական խաղեր 1936

11-րդ Ամառային օլիմպիադա, անցկացվել է Բեռլինում (Գերմանիա) 1936 թվականի օգոստոսի 1-ից մինչև 16-ը։ Առագաստային սպորտաձև մրցումները անցկացվեցին Քիլ քաղաքում։ Այդ խաղերում սահմանվեց նոր ռեկորդ 49 երկրների և 3961 մասնակից մարզիկների թվաքանակով։ Խաղերի ամենահայտնի մարզիկը դարձավ Աամերիկացի Ջեսսի Օուենսը՝ 4 ոսկյա մեդալներով։ Ամառային օլիմպիական խաղերի բացման արարողության ժամանակ շարունակվեց 1928 թվականից ավանդույթ դարձած օլիմպիական կրակի վառումը։
Կազմկոմիտեի գլխավոր քարտուղար Իգր Կառլա Դիմայի նախաձեռնությամբ, համաձայն իր քարոզչական մտքերի և հունական ծիսակատարության, առաջին անգամ անցկացվեց Օլիմպիական կրակի համաշխարհային էստաֆետա։ Վազորդները հասան Օլիմպիա՝ օլիմպիական կրակը փոխանցելով միմյանց։ Սրանով դրվեց օլիմպիական նոր ավանդույթների սկիզբը։
Օլիմպիադայի բացումը առաջին անգամ ուղիղ եթերով հեռարձակվեց հեռուստատեսությամբ, իսկ օլիմպիական մրցումները դարձան Լենի Ռիֆենշթայլի «Օլիմպիա» վավերագրական ֆիլմի ստեղծման հիմքը։


== Օլիմպիադայի մայրաքաղաքի ընտրություն ==
1936 թվականի Ամառային Օլիմպիական խաղերի անցկացման վայրի ընտրությանը հավակնում էին Եգիպտական քաղաք Ալեքսանդրիա, Իսպանական՝ Բարսելոնան, Հունգարիայի մայրաքաղաք Բուդապեշտ, Արգենտինայի մայրաքաղաք Բուենոս Այրես, Իռլանդիայի մայրաքաղաք Դուբլին, Ֆինլանդիա՝ մայրաքաղաք Հելսինկի, Ռիո դե Ժանեյրո՝ քաղաք Բրազիլիայում, Իտալյայի մայրաքաղաք Հռոմ և Լուիզիանա՝ (ԱՄՆ), ինչպես նաև գերմանիայի քաղաքներ՝ Բեռլին, Քյոլն և Մայնի Ֆրանկֆուրտ։ Որոշվեց հավակնությունը տալ Գերմանիայի մայրաքաղաք Բեռլինին՝ հաշվի առնելով 1916 թվականին 6−րդ օլիմպիական խաղերին այնտեղ չկայանալու փաստը։ Վերջնականապես որոշումը կայացվեց՝ Ամառային օլիմպիական խաղերն անցկացնել Բեռլինում (Գերմանիա)։


== Մասնակից երկրներ ==
Առաջին անգամ Օլիմպիական խաղերին մասնակցեցին հետևյալ երկրները՝ Աֆղանստան, Բերմուդյան կղզիներ, Բոլիվիա, Կոստա Ռիկա և Լիխտենշտայն.


== Մեդալների ընդհանուր թիվ ==


== Օլիմպիական խաղերի բողոքարկում ==


== Ժողովրդական օլիմպիադա ==
1936 թվականի հուլիսի 19-26-ը Բարսելոնայում պլանավորել էին այլընտրանքային Օլիմպիական խաղերի անցկացում։ Գրանցվեցին 6000 մարզիկներ՝ 22 երկրներից։ Այդ ժամանակ Իսպանիայում սկսվեց քաղաքացիական պատերազմը, և Օլիմպիադան չկայացավ։ Այլ երկրներից ժամանած մի շարք մարզիկներ կամավոր մասնակցեցին այդ քաղաքացիական պատերազմին։


== Արտաքին հղումներ ==
Страница МОК об играх 1936 года(անգլ.)
Игры для Фюрера, или Сколько стоил Кубертен. — (ռուս.) «Совершенно секретно» № 215, апрель 2007.
United States Holocaust Memorial Museum — Online Exhibition: Nazi Olympics: Berlin 1936 Archived 2008-04-24 at the Wayback Machine.(անգլ.)
United States Holocaust Memorial Museum — Library Bibliography: 1936 Olympics Archived 2013-09-13 at the Wayback Machine.(անգլ.)
Андрей Светенко. Летняя Олимпиада 1936 года: торжество арийского духа Archived 2016-04-22 at the Wayback Machine. /(ռուս.) Программа «Уроки истории», спецпроект «Навстречу Олимпиаде» // Вести FM.
Վարազ (այլ կիրառումներ)

Վարազ, կարող է վերաբերել՝

Վարազ - վայրի խոզ, խոզերի ընտանիքի երկսմբակավոր կաթնասուն կենդանի
Վարազ - գյուղ Արևմտյան Հայաստանում, Սեբաստիայի վիլայեթի Եվդոկիայի գավառում
Վարազ - հայ քանդակագործ, նկարիչ
Կուլանժ (Ալյեի գավառ)

Կուլանժ (ֆր.՝ Coulanges), համայնք Ֆրանսիայի Օվերն մարզի Ալյեի գավառի Մուլեն շրջանում։ Մտնում է Դոմպիեր սյուր Բեբր կանտոնի կազմի մեջ։ 
Համայնքի INSEE կոդ՝ 03086։


== Բնակչություն ==
Համայնքի բնակչությունը 2008 թվականին կազմում էր 312 մարդ։


== Տնտեսություն ==
2007 թվականի տվյալներով 198 աշխատունակ տարիքի մարդկանցից (15-64 տարեկան) 135-ը տնտեսապես ակտիվ էին, 63-ը անգործունակ (ակտիվության ցուցանիշը 68,2 %, 1999 թվականին եղել է՝ 62,0 %)։ 135 աշխատունակ բնակիչներից 126-ը աշխատում էին (73 տղամարդ և 53 կին), անաշխատանք էին 9-ը (3 տղամարդ և 6 կին)։ 63 անգործունակ մարդկանցից 15-ը աշակերտներ կամ ուսանողներ են, 18-ը թոշակառու, 30-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Կուլանժ» (ֆրանսերեն)։ Արխիվացված օրիգինալից 2012-09-25-ին։ Վերցված է 2012-6-11 
«Կուլանժ» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-29
Ուրախ սիրավեպ

Ուրախ սիրավեպ (վրաց.՝ მხიარული რომანი), կատակերգական ժանրի գեղարվեստական ֆիլմ։ Ռեժիսորն է Լևան Խոտիվարին։


== Սյուժե ==
Ֆիլմը պատմում է Թբիլիսիի գյուղատնտեսական ինստիտուտի ուսանող Դաթոյի մասին, ով սիրահարվել է կոնսերվատորիայի ուսանողուհի Էկային։ Վերջինս գանձապահ Հիփոլիտի միակ դուստրն է։ Էկայի ազգականները, համաձայն չեն Դաթոյի հետ նրա հարաբերություններին։ Սիրահարները փորձում են հաղթահարել բոլոր փորձությունները դեպի ամուսնություն։


== Դերերում ==


== Տես նաև ==
Ամուսինը առանց դիպլոմի


== Աղբյուրներ ==
Ուրախ սիրավեպը kino-teatr.ru կայքում


== Արտաքին հղումներ ==
Տեղեկություններ «Ուրախ վեպ» ֆիլմի մասին
Գուսարովկա (գյուղ, Օվրուչի շրջան)

Անվան այլ կիրառումների համար տե՛ս՝ ԳուսարովկաԳուսարովկա (ուկրաիներեն՝ Гусарівка), գյուղ Ուկրաինայի Ժիտոմիրի մարզի Օվրուչի շրջանում։ Հիմնադրվել է 1936 թվականին։
2001 թվականի տվյալներով Գուսարովկա գյուղում բնակվում էր 13 մարդ։ Բնակավայրը զբաղեցնում է 0,63 կմ² տարածք։ Բնակչության խտությունը կազմում էր 20,63 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալոս (այլ կիրառումներ)

Ալոս, կարող է վերաբերել՝

Ալոս - գյուղ Արևելյան Հայաստանում, Կարսի մարզի Օլթիի գավառում` Բարդուսի շրջանում
Ալոս - համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում
Գեղունի Չթչյան

Գեղունի Հովհաննեսի Չթչյան  (օգոստոսի 30, 1929(1929-08-30), Լենինական, ԽՍՀՄ), հայ կոմպոզիտոր, մանկավարժ, ՀՀ ժողովրդական արտիստ (2011)։


== Կենսագրություն ==
Գեղունի Չթչյանը ծնվել է 1929 թ. օգոստոսի 30-ին Լենինականում։ Ավարտել է Երևանի Չայկովսկու անվան երաժշտական դպրոցը։ 1947-1953 թթ. շարունակել է ուսումը Երևանի Կոմիտասի անվան պետական կոնսերվատորիայում (Գրիգոր Եղիազարյանի դասարան), նույն թվականին Սարաջևի անվան երաժշտական դպրոցում վարել է ստեղծագործական դասարան։ 1971 թվականից դասավանդել է նաև Երևանի կոնսերվատորիայում։ 1955 թվականից Կոմպոզիտորների միության անդամ է։
Չթչյանի երկերը բազմիցս հնչել են Հայաստանում և արտասահմանում, արժանացել մի շարք մրցանակների։


== Ստեղծագործություններ ==
«Բալետային սյուիտ» (1954)
«Բարի լույս» նախերգանք (1967 )
Մանկական յոթ պատկերներ (1964)
«Իմ Հայաստան» (1959)
«Տարվա եղանակները» կանտատներ (1973)
«Անհայտ զինվոր» պոեմ-ռեքվիեմ (1975)
«Հայոց ծառը» պոեմ(1979)
Կվինտետ չորս ֆլեյտաների և ալտֆլեյտայի համար
Կամերային սիմֆոնիա լարային նվագախմբի համար (Ա. Խաչատրյանի հիշատակին)
«Մտորում» և «Զվարթ տրամադրություն»
Հայկական խորաքանդակներ (1972)
Մանկական էջեր
Ռոմանսների շարք՝ Հ. Շիրազի («Հինգ երգեր», 1955), Ե. Չարենցի («Հինգ երգեր», 1957), Ս. Կապուտիկյանի («Հայրենի քարեր», 1966, «Սիրո երգեր», 1961), Պ. Սևակի («Հինգ երգեր», 1964), Ա. Իսահակյանի («Էջեր Իսահակյանից», 1975), Վ. Դավթյանի («Երկու շշուկ», 1979) խոսքերով
Լարային կվարտետ (1951)
Սոնատ՝ թավջութակ (1952)
Բալետային սյուիտ նվագախմբի համար (1957)
«Երիտասարդական» (1960)
Ջութակի համերգ (1976)
Նվագախմբեր՝ 4 ձեռքի համար (1976)
Սոնատ (1979)
Սոնատ՝ թավջութակ (1983)
Սոնատ՝ ալտ (1986)
Սոնատ՝ ուդ (1990)
Փոքրիկ սոնատ (1987)
Պիեսներ (1970)
Պիեսներ (1977)
Պիեսներ՝ ուդ, շվի, քանոն (1981–1985)
Երկու պիեսներ՝ փողային կվինտետ (1977)
Կամերային սիմֆոնիա՝ լարային նվագախումբ (1988)
«Ձոն հայրենիքին» (1976)
«Սուրբ Հոգի» (1995)


== Պարգևներ և կոչումներ ==
1980 թ. նրան շնորհվել է ԽՍՀՄ Արվեստի վաստակավոր գործչի կոչում
Մովսես Խորենացու մեդալ (2009)։
Հայաստանի Հանրապետության ժողովրդական արտիստ (2011)։


== Արտաքին հղումներ ==
Գեղունի Չթչյանը Էյ Վի Փրոդաքշն կայքում
Չթչյան Գեղունի Archived 2017-02-06 at the Wayback Machine.


== Գրականություն ==
Հայկական սովետական հանրագիտարան, հատոր 9, Երևան, 1983
Սուսաննա Ամատունի «Գեղունի Չթչյանի կյանքն ու ստեղծագործությունները» Երևան, 2003


== Ծանոթագրություններ ==
Վել Վալենտինո

Վել Վալենտինո (ծնվ. հունիսի 14-ին, 1956 թ․, Լոս Անջելես) ամերիկյան աճպարար, մագ։
Նա հայտնի է իր վիդեոհաղորդումներով, որը կոչվում է "Հայտնի աճպարարների գաղտնիքները"։ Վել Վալենտինոին կոչում են աճպարար, ով կրում է դիմակ։ Նա խուսափում է ցույց տալ իր դեմքը և իր իսկ անձնական տվյալները։ Սովորաբար աճպարարները ցույց չեն տալիս իրենց աճպարարական գաղտնիքները, բայց Վել Վալենտինոն բացահայտ կերպով ցույց է տալիս դրանք։ Նա վտանգում է իր կյանքն ու կարիերան ցույց տալով ուրիշներին հայտնի աճպարարների ֆոկուսները։ Իր թողարկումներից մեկի ժամանակ նա ասաց, որ ուզում է ստեղծել նոր և ավելի հետաքրքիր ֆոկուսներ։ Դրա համար հարկավոր է երկարատև աշխատանք։ Վել Վալենտինոն ունի հայկական արմատներ։

Հայրը՝ Արթուր Գալստյան
Մայրը՝ Էլլա Մոնտանո
Կինը՝ Բելլա Ալվերդյան


== Ծանոթագրություններ ==
Եթովպական թատրոն

Եթովպական թատրոն, 20-րդ դարի դպրոցական ներկայացումների հիման վրա կազմավորվեց Եթովպիայի ներկայիս թատրոնը։ Ներկայացումների համար գրվում Էին սցենարներ, որոնց առաջին հեղինակներից են գրող Եվտակի Նգուսեն։ Պետական ապարատի բարոյականությունն ու չինովնիկության է նվիրված Տեկլահաուրիայի «Անասունների կատակերգությունը»։ 1935-1936 թվականներին կառուցվել է «Եթովպիական հայրենասիրության ընկերություն» թատրոնը։ 1950 թվականին Ադիս Աբեբայում կազմակերպվել է Եթովպական թատրոնի ժողովուրդների ինքնագործ արվեստի փառատոն։
Պավել Ֆլորենսկի

Պավել Ալեքսանդրովիչ Ֆլորենսկի (ռուս.՝ Павел Александрович Флоренский, հունվարի 9 (21), 1882, Եվլախ, Ջևանշիրի գավառ, Ելիզավետպոլի նահանգ, Ռուսական կայսրություն - դեկտեմբերի 8, 1937(1937-12-08), Լենինգրադի մարզ, ՌԽՖՍՀ, ԽՍՀՄ), ռուս ուղղափառ եկեղեցու հոգևորական, աստվածաբան, փիլիսոփա, գիտնական, բանաստեղծ։


== Կենսագրություն ==
Ծնվել է 1882 թվականին ներկայիս Ադրբեջանի Եվլախ քաղաքում։ Հայրը՝ Ալեքսանդր Իվանի Ֆլորենսկին (30.09.1850-22.01.1908) ծագում էր քահանայական տոհմից, սակայն եկեղեցու և հոգևոր կյանքի հետ կապը խզել էր և աշխատում էր որպես ինժեներ։ Մայրը՝ Օլգա (Սալոմե) Պավլովնա Սաֆարովան (Սաֆարյան) (25.03.1859-1951) ծագումով հին ղարաբաղյան տոհմից էր։ Ֆլորենսկու տատը Պաատովների տոհմից էր (Պաատաշվիլի)։ Ֆլորենսկիների ընտանիքը, ինչպես նաև հայ հարազատները, Ելիզավետպոլի նահանգում կալվածքներ ունեին, որտեղ խռովությունների ժամանակ թաքնվում էին տեղացի հայերը՝ փրկվելով կովկասյան թաթարների հարձակումներից։ Այս ձևով ղարաբաղցի հայերը կարողացել են պահպանել իրենց բարբառը և սովորույթները։ Ֆլորենսկին ուներ երկու եղբայր՝ Ալեքսանդրը և Անդրեյը, և չորս քույր՝ Յուլյան, Ելիզավետան, Օլգան և Ռաիսան։
1899 թվականին Ֆլորենսկին ավարտում է Թիֆլիսի երկրորդ գիմնազիան և ընդունվում Մոսկվայի համալսարանի ֆիզիկամաթեմատիկական ֆակուլտետ։ Համալսարանում ծանոթանում է Անդրեյ Բելու հետ, իսկ նրա միջոցով նաև Բրյուսովի, Բալմոնտի և Բլոկի։ Ուսանողական տարիներին տարվում է Վլադիմիր Սոլովյովի և վարդապետ Սերաֆիմի ուսմունքներով։ Համալսարանն ավարտելուց հետո Անտոն եպիսկոպոսի օրհնությամբ Ֆլորենսկին ընդունվում է Մոսկվայի հոգևոր ակադեմիա, որտեղ էլ որպես մագիստրոսական թեզ գրում է «Սյուն և հաստատություն ճշմարտության» (Столп и утверждение истины) աշխատանքը, որը արժանանում է Մակարևյան մրցանակի։ 1911 թվականին Ֆլորենսկին դառնում է հոգևորական։ 1912 թվականին նշանակվում է «Բանբեր աստվածաբանության» («Богословский вестник») ակադեմիական ամսագրի խմբագիր։
Ֆլորենսկին խորապես հետաքրքրված էր հայտնի դարձած սկանդալային «Բեյլիսի գործով» (Բեյլիսը հրեա էր, որ անարդարացիորեն մեղադրվում էր քրիստոնյա մանկահասակ երեխայի սպանության մեջ)։ Այս մասին Ֆլորենսկին մի շարք անանուն հոդվածներ է հրապարակում։ Նա համոզված էր, որ մեղադրանքը անարդարացի չէ և որ հրեաները օգտագործում էին քրիստոնյա երեխաների արյունը։ Ֆլորենսկին լրջորեն անհանգստացած էր հրեաների աճով և առաջարկում է նրանց բոլորին ամուլ դարձնել. նա այն կարծիքն ուներ, որ հրեայի արյան մեկ կաթիլն էլ բավական է, որպեսզի այդ գենը փոխանցվի հաջորդ սերունդներին։


== Աղբյուրներ ==
• Кедров К. Бессмертие по Флоренскому./ В книгах։ «Параллельные миры». — М.։ АиФпринт, 2002; «Метакод» — М.։ АиФпринт, 2005.
• Н. Валентини. П. А. Флоренский.
• В. В. Розанов. «Сахарна. Отношение евреев к крови» — помимо указанного приложения, П. А. Флоренским написано «письмо с Кавказа», составляющее основу главы «Нужно перенести все дело в другую плоскость».
• Павел Александрович. Биография


== Ծանոթագրություններ ==
Դումինիչիի շրջան

Դումինիչիի շրջան (ռուս.՝ Думиничский район), մունիցիպալ շրջան Ռուսաստանի Դաշնության Կալուգայի մարզում։
Ստեղծվել է 1929 թվականին։ Վարչական կենտրոնը՝ Դումինիչի։


== Աշխարհագրություն ==
Շրջանի տարածքի մակերեսը կազմում է 1174 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 15001 մարդ։ Բնակչության խտությունը կազմում էր 12,78 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սուվորովսկոե (այլ կիրառումներ)

Սուվորովսկոե, կարող է վերաբերել՝

Սուվորովսկոե - գյուղ, Ուկրաինայի Ղրիմի Ինքնավար Հանրապետության Սակիի շրջանում
Սուվորովսկոե - գյուղ, Ուկրաինայի Վիննիցայի մարզի Տուլչինի շրջանում
Մարգո Ալբերտ

Մարգո Ալբերտ (մայիսի 10, 1917(1917-05-10) կամ 1918, Մեխիկո, Մեքսիկայի Միացյալ Նահանգներ - հուլիսի 17, 1985(1985-07-17) կամ 1985, Փեսիֆիք Փելիսեյդս, Լոս Անջելես, Կալիֆոռնիա, ԱՄՆ), դերասանուհի և պարուհի, ունի մեքսիկական ծագում։


== Կենսագրություն ==
Մարիա Մարգարիտա Գուալալուպե Տերեսա Էստելա Բոլադո դե Կաստիլիան ծնվել է 1917 թվականի մայիսի 10-ին Մեխիկոյում (Մեքսիկա), մահացել է ուղեղի քաղցկեղից 1985 թվականի հուլիսի 17-ին, Լոս Անջելեսում։ Մարգոն, որպես դերասանուհի, խաղացել է բազմաթիվ ամերիկյան կինոֆիլմերում ու հեռուստասերիալներում, որոնցում հանդես է եկել երկրորդական դերերով։


== Ընտանիք ==
Մարգոն ամուսնացած էր դերասան Ֆրանկսիս Լեդերի հետ, նրանց ամուսնությունը տևեց 3 տարի ՝ 1937 թվականից մինչև 1940 թվականը։ 1945 թվականի դեկտեմբերի 5-ին Մարգոն ամուսնանում է դերասան Էդին Ալբերտի հետ, և ամուսնացած մնում մինչև իր կյանքի վերջ՝ 1985 թվականը։ Նրանք միասին ապրում էին Լոս Անջելեսում։ Նրանց որդին՝ Էդուարդ Ալբերտը դառնում է դերասան, իսկ իրենց որդեգրած աղջիկը՝ բիզնես մենեջեր։


== Ծանոթագրություններ ==
Յոհան Կրոյֆ

Յոհան Կրոյֆ (հոլ.՝ Hendrik Johannes Cruijff, ապրիլի 25, 1947(1947-04-25)[…], Ամստերդամ, Նիդերլանդներ - մարտի 24, 2016(2016-03-24)[…], Բարսելոնա, Իսպանիա), հոլանդացի ֆուտբոլիստ, կենտրոնական հարձակվող։


== Կենսագրություն ==
12 տարեկանում նրա մայրը «Այաքսին» խնդրում է ընդունել իր որդուն ակումբ, իսկ 4 տարի անց՝ 1963 թվականին, նա արդեն պայմանագիր է կնքում «Այաքսի» հետ։
Յոհանն ուներ հիանալի արագություն՝ վայրկյանում գրեթե 8 մետր։ Հավաքականում առաջին անգամ խաղացել է 18 տարեկան հասակում։ 1973 թվականին նա տեղափոխվեց «Բարսելոնա»։ 1973-1974 թվականներին Կրոյֆի խաղն առաջ քաշեց «Բարսելոնային»։ Կրոյֆի հետևից «Բարսա» եկավ նաև մեկ այլ հերոս՝ Յոհան Նեեսկենսը։ 1974 թվականին երկու Յոհանները փայլեցին աշխարհի առաջնությունում։
Հատկապես հիշարժան էր Կրոյֆի գոլը Բրազիլիայի հավաքականի դարպասը։ Կրոյֆը «Բարսելոնան» լքեց 1978 թվականին։ Նա խաղաց ԱՄՆ-ում և Իսպանիայում։
10 տարի անց նա վերադարձավ «Բարսելոնա» որպես մարզիչ և հասավ փառահեղ նվաճումների։ 6 տարում նա նվաճեց 12 գավաթ։ 1992 թվականին «Ուեմբլիում» նրա թիմը նվաճեց Եվրոպայի չեմպիոնների գավաթը՝ «Սամպդորիայի» հետ մրցավեճում։ Նա «Բարսելոնայից» հեռացավ 1996 թվականին, սակայն մշտական բնակություն հաստատեց Բարսելոնում և մինչև 2013 թվականը մարզեց Կատալոնիայի ազգային հավաքականը։
Մահացել է 2016 թվականի մարտի 24-ին Բարսելոնում, թոքերի քաղցկեղից։


== Ծանոթագրություններ ==
(6505) Մուսիո

(6505) Մուսիո (անգլ.՝ Muzzio), աստերոիդ աստերոիդների հիմնական գոտում։ Հայտնաբերվել է 1976 թվականի հունվարի 3-ին Ֆելիքս Ագիլարի աստղադիտարանի կողմից Էլ Լիոնսիտոյում։ Անվանումն ստացել է ի պատիվ արգենտինացի աստղագետ Խուան Կառլոս Մուսիոյի։
Միջին հեռավորությունը Արեգակից կազմում է 3,199954 ա. մ., առավելագույնը մոտենում է 2,5939 ա. մ. հեռավորության վրա և հեռանում 3,806 ա. մ.։ Արեգակի շուրջ մեկ ամբողջական պտույտ է կատարում 2090,81 երկրային օրվա ընթացքում, իր ուղեծրով շարժվելով միջինում 0,172182 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,64° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6505) Մուսիո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆո (Արդենների գավառ)

Ֆո (ֆր.՝ Faux), համայնք Ֆրանսիայի Շամպայն-Արդեն մարզի Արդեններ գավառում:
Բնակչությունը 2008 թվականի դրությամբ կազմում է 55 մարդ, բնակչության խտությունը` 16.77 մարդ/կմ²: Բնակավայրը զբաղեցնում է 3.28 կմ² տարածք:


== Աշխարհագրություն ==
Գտնվում է Փարիզ քաղաքից 175 կմ հյուսիս-արևելք, Շալոն ան Շամպայն քաղաքից 70 կմ հյուսիս, Շառլվիլ Մեզիեր քաղաքից 31 կմ հարավ-արևմուտք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 31 աշխատունակ (15-64 տարեկան) բնակիչ, որոնցից ակտիվ էին 28-ը, իսկ ոչ ակտիվները` 3: Ակտիվության ցուցանիշը կազմում է 90,3 %: 28 աշխատունակ մարդկանցից աշխատել է 22 անձ (12 տղամարդ և 10 կին): Գործազուրկ են եղել 6 անձ (4 տղամարդ և 2 կին): 3 անաշխատունակներից 0-ը եղել են աշակերտներ կամ ուսանողներ, 2-ը` թոշակառուներ, իսկ 1-ը չեն աշխատել տարբեր պատճառներով:


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մուղամ

Մուղամ` (համարժեք է մակամին, մակոմին, մուկամին, ռագային), օգտագործվում է մուղամ լադ և մուղամ ժանր հիմնական իմաստներով։ Ադրբեջանական երաժշտության մեջ մուղամին փոխարինում է լադ հասկացությանը։ Նախկինում հայտնի բազմաթիվ լադերից ներկայումս օգտագործվում են «Ռաստ», «Շուր», «Սեգյահ», «Չարգյահ», «Բայաթի-Շիրազ», «Հումայուն», «Շուշթար»՝ հիմնական, «Սերենջ», «Շահնազ», «Բայաթի Քուրդ», «Հիջազ» և այլ օժանդակ լադերը։ Կառուցվում են տարբեր տետրախորդների միացման որոշակի սկզբունքներով՝ շղթայված, կցված և միջանկյալ տոնի միջոցով անջատված։ Հնչյունաշարի զանազան աստիճաններ (հիմնականում IV և V) կարող են ձեռք բերել ժամանակավոր հիմնաձայնի նշանակություն՝ ստեղծելով առանձին լադային ոլորտներ՝ շոբե։ Յուրաքանչյուր լադ կապվում է որոշակի տրամադրության կամ հոգեվիճակի արտահայտման հետ։
Գոպտովկա (գյուղ, Դերգաչևի շրջան)

Գոպտովկա (ուկրաիներեն՝ Гоптівка), գյուղ Ուկրաինայի Խարկովի մարզի Դերգաչևի շրջանում։ Հիմնադրվել է 1850 թվականին։
2001 թվականի տվյալներով Գոպտովկա գյուղում բնակվում էր 999 մարդ։ Բնակավայրը զբաղեցնում է 1273 կմ² տարածք։ Բնակչության խտությունը կազմում էր 784,76 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կիզլաս

Կիզլաս (ռուս.՝ Кызлас), գյուղ Ռուսաստանի Խակասիա հանրապետության Ասկիզսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շոշափում

Շոշափում, պալպացիա (լատ․ palpatio), հիվանդի բժշկական հետազոտման մեթոդ։ Հիշատակվել է դեռևս Հիպոկրատի աշխատանքներում։ Որպես ներքին օրգանների հետազոտման մեթոդ տարածվել է 19-րդ դարի 2-րդ կեսին՝ Ռ․ Լաենեկի, Վ․ Պ․ Օբրազցովի և ուրիշների աշխատանքներից հետո։ Մեթոդը հիմնված է ձեռքի մատների կամ ափերի շարժումների, ճնշման ժամանակ առաջացած շոշափական զգացողության վրա։ Շոշափումով որոշում են հյուսվածքների և օրգանների հատկությունները, դրանց դիրքը, չափերը, ձևը, կոնսիստենցիան, շարժունությունը, տեղագրական փոխհարաբերությունները, ինչպես նաև հետազոտվող օրգանի ցավոտությունը։ Տարբերում են մակերեսային և խորը շոշափումներ։ Մակերեսայինը կատարվում է մեկ կամ երկու ափով՝ տափակ կողմը դնելով հետազոտվող մաշկի, հոդի կամ սրտի վրա։ Անոթները շոշափվում են մատների ծայրերով։ Խորը շոշափումը կիրառվում է ստամոքսի, աղիքների, լյարդի, փայծաղի, երիկամների, ուղիղ աղիքի հետազոտման դեպքում՝ հատուկ հնարքներով։
Պոնինկա

Պոնինկա (ուկրաիներեն՝ Понінка), քաղաքատիպ ավան Ուկրաինայի Խմելնիցկիի մարզի Պոլոննոեի շրջանում։ Հիմնադրվել է 18-րդ դարում։
2001 թվականի տվյալներով Պոնինկա քաղաքատիպ ավանում բնակվում էր 7 937 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)